Оранжево морето

Кулинарна работилница за Деца
2019-05-04 10:30 - 11:30 (Europe/Sofia) | Манджера, ул. Света Ирина 5, Варна, 9000, Bulgaria
Не пропускайте Съботната ни работилница на 04 ти май => ще правим Пухкав домашен сладолед и Лодки от чушки. Отново ще развихрим въображението на децата и ще им покажем колко вкусни и забавни неща могат да си похапнат със зеленцуци. => Очакваме ви в Манджера.
Част от Серията ни работилници за изграждане на навици за здравословно хранене у децата. За повече информация относно инициативата на фондация „За храната“ прочетете тук: https://bit.ly/2IWVj9O
Кулинарните занятия се водят от специалист от Манджера за групи от 10 до 12 деца – след предварително записване.
За участие се заплаща сумата от 15.00 лева. В цената са включени продуктите за приготвяне. На всяко дете Манджера осигурява също готварска шапка и престилка.
С предварително записване на място, на телефон 052 913 300 или през facebook.com/mangera.bg. Присъствието на родители не е задължително.
Адрес за провеждане на работилницата: Манджера, гр.Варна, ул.Света Ирина No.5
Разгледайте снимки от предишни работилници на следния линк: https://www.facebook.com/pg/mangera.bg/photos/?tab=album&album_id=2242458679324766

Великденска работилница
2019-04-27 11:00 - 14:00 (Europe/Sofia) | Делта Планет Варна, бул. Сливница 185, Varna, 9000, Bulgaria
В последния ден от Страстната седмица – Великата Събота преди Великден, по обичай ще боядисаме яйцата.
Подготвили сме детска Великденска работилница, на която ще се рисуват пластмасови яйца.
Всички необходими материали са осигурени от организатора.
Събитието ще се проведе на ниво партер, до Magic Tree.
Ще има подаръци за всички.
Вход свободен!

Лего Работилница
2019-04-27 11:00 - 12:30 (Europe/Sofia) | The Social Teahouse, ул. Преслав 53, Varna, 9000, Bulgaria
Заповядайте на поредната съботна Лего работилница!
Защо нашите Лего работилници са толкова интересни? Защото учат децата на работа в екип, креативно мислене, комуникационни умения и импровизация през любимата игра на поколения – конструкторите Лего. Запишете се чрез лично съобщение до The Social Teahouse, което съдържа името на детето, възрастта и телефон за контакт.
Темата ще бъде изненада, разбира се 🙂
Вход 5 лв./ дете
*Подходящо за деца над 4 години

Съботно авиоприключение ;)
2019-04-27 09:00 - 11:00 (Europe/Sofia) | Училище по роботика Robopartans, бул. „Христо Ботев“ 3, ет. 2, Варна, 9000, Bulgaria
Заповядайте в събота, 06.04. 2019г., от 14.00 до 16.00 в Детски и учебен център „Жар-птица“, за да поставим началото на едно вълнуващо съботно изживяване, в което ще узнаем:
– Що е аеродинамика?
– Полетът на птиците и самолета.
– Как лети самолетът?
– Как се управлява самолет?
– Конструкции и материали използвани в самолетостроенето.
Ще изработваме възхитителни хвърчила, интересни хартиени самолети и модели, които могат да участват в авиосъстезания.
Поканени са всички деца и младежи от 8 до 15 години и всички, които имат интерес в областта 🙂
Водещ на работилничката: Юри Георгиев
Цена: 10 лв на посещение
За записване и допълнителна информация: 0893 275 993

Великденски работилнички за близалки яйца
2019-04-26 14:00 - 2019-04-27 15:00 (Europe/Sofia) | Lolipop България, бул. „Княз Борис I-ви“, № 36, Варна
Провеждаме работилнички за близалки Великденски яйца!
Предварително записване!
Децата заедно с майстор ще изработят голяма и вкусна близалка за Великден! 🙂
Петък, 26 април 14-00.
Събота, 27 април 14-00.
Вашите разходи – 10 лв./дете
Работим с предварително записване, тъй като местата са ограничени!
Пишете ни във Facebook, обадете ни се по телефона +359 897 474 295 или елате на място в нашия магазин, Варна, Княз Борис I-ви 36.
Очакваме ви!

ПАРКА НА ЧУДЕСАТА
2019-04-26 11:00 - 2019-04-29 17:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Година: 2019
Продукция: ДругаПАРКА НА ЧУДЕСАТА САЩ, Испания | 2019г | 85 минути , Анимация , Приключенски , СемеенРежисьор: Дейвид Файс
Сценарий: Джош Апелбаум и Андре Немек
По историята на: Робърт Гордън, Джош Апелбаум и Андре Немек
Участват: Михаела Филева, Радина Кърджилова, Петя Абаджиева, Момчил Степанов, Стоян Цветков, Христо Чешмеджиев, Константин Лунгов, Петър Бонев, Росен Русев, Василка Сугарева, Петър Върбанов, Мими Йорданова, Цветослава Симеонова
Парка на чудесата разказва историята на един невероятен увеселителен парк, където въображението на едно изключително креативно момиче на име Джун оживява. В един необикновен ден, тичайки през гората в търсене на пътя към дома, Джун открива старо увеселително влакче и се качва в него. След главозамайващо пътуване със странното съоръжение тя попада в Парка на чудесата – увеселителният парк, създаден някога в нейното въображение и забравен от известно време. Всички атракциони в парка, както и обитателите му, на които Джун някога е вдъхнала живот, без нея са обречени на пълен хаос и безредие. Сега с помощта на невероятните обитатели на парка, Джун ще трябва да върне чудото в Парка на чудесата преди да се изгуби завинаги.

26-29 април: петък – 16:00, събота – 11:00 и 15:00, неделя – 11:00 и 16:00, понеделник от 16:00 ч.

Пролетен Арт Фестивал Сръчко
2019-04-26 09:00 - 2019-04-28 20:00 (Europe/Helsinki) | Културно-развлекателен център Морско Казино, бул. Приморски парк 22, Варна, Bulgaria
Традиционният фестивал “Сръчко” ще се проведе за пореден път във Варна. Домакин ще е Културно-развлекателен комплекс „Морско Казино“ Варна. Началото на феста ще бъде дадено на 26-ти април, като той ще продължи до 28-ми Април. Организаторите са подготвили множество изненади за жителите и гостите на морската столица.
На фестивала, който е с безплатен вход, ще се представят над 50 майстори на ръчно изработени сувенири и стоки за бита, лакомства и други. Уникалните предложения утвърдиха Арт фестивал “Сръчко” като притегателно място за любителите на невероятни изненади.
За най-малките гости ще има детски кът, танци, работилнички и още куп изненади!

Детско образователно изложение "Оранжево морето"
2019-04-20 10:00 - 2019-04-21 19:00 (Europe/Sofia) | Вход Морска Градина, Вход на морска градина, Varna, Primorski, 9002, Bulgaria
Пролетният празник на науката и образованието “Оранжево морето” ще се проведе на 20 и 21 април 2019 г., когато пространството около главния вход на Морската градина и Слънчевия часовник, пред и в Морско Казино – Варна, ще принадлежи на децата, младежите и техните родители.
40 детски организации ще представят на посетителите пъстрата палитра от възможности за обучение и развитие на техните деца.
Тук ще бъдат частни училища и детски градини, занимални, езикови, спортни, творчески и лагер школи, клубове по роботика и програмиране, представители на университети в чужбина. Участие ще вземат производители на образователни игри и технологии.
Изложение Оранжево морето ще се проведе по време на хубавите, български празници Лазаровден и Цветница и седмица преди Великден и ще предложи на варненските деца много творчески работилници, свързани с традициите ни. Подготвили сме лекционна зала, в която нашите участници ще споделят своя опит в работата си с деца и подготовка на кандидатстуденти.
Това, което вълнува всички деца са новите технологии, затова ние няма да избягаме от тази най-любима тема – ще присъстват няколко организации, прилагащи образователни технологии в работата си с деца. Целта ни е да свържем традициите с технологиите.
Наш специален гост ще бъде Музейко!
Изложението е с вход СВОБОДЕН за посетители, а всички работилници са безплатни за децата. За най-любознателните сме подготвили специални награди. Работното време е от 10:00 ч. до 19:00 ч. в двата фестивални дни.
Всяко дете ще изпробва много нови активности, а родителите ще се впуснат в щури игри и ще си позволят отново да са малки.
Програма с работилници: https://orangesea.bg/workshops/
Програма с лекции за родители: https://orangesea.bg/temi-lekcii/
С подкрепата на Община Варна, Декатлон, Градска художествена галерия, Военноморски музей и Парк-музей „Владислав Варненчик“, Център за творческо обучение, Културно-развлекателен комплекс „Морско казино“ Варна.

Вижте кои бяха участниците миналата година: участници и усетете атмосферата.

Пишете ни на info@orangesea.bg, ако желаете да сте един от участниците и да дадете публичност на дейността си.

Ето как премина есенното изложение „Оранжево морето“.

БЛАГУНИТЕ
2019-04-17 18:00 - 19:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
БЛАГУНИТЕ на живо – ОЩЕ ЕДИН ПРЕКРАСЕН ДЕН
детски театрален спектакъл
След успеха на детския телевизионен сериал „БЛАГУНИТЕ“ излъчен в рубриката на БНТ “Лека нощ деца!“ и големия брой гледания в интернет, екипът на продукцията създаде детски театрален спектакъл с героите от сериала “БЛАГУНИТЕ”.
В представлението, децата ще имат възможност за първи път да се срещнат на живо с любимите си герои, да се потопят в техния свят, да преживеят заедно весели и поучителни истории. Ще видим изключително красиви кукли, цветни и пищни, специално преработени за сцена и декори с впечатляващи размери. В спектакъла намират място най-хубавите песнички от кукления сериал, както и специално написани нови весели такива, които учат децата да бъдат по-добри, по-уверени в себе си и по-лесно да се справят с трудностите.
„Още един прекрасен ден“ ще разкрие поредния забавен ден с Благуните, изпълнен с много смях, добро настроение, поучителни моменти, песни и танци.
Автор и режисьор – Илиян Илиев
Сценограф – Кирил Наумов
Кукли – Благовеста Василева
Музика – Димо Стоянов от ПИФ и Александър Дойчев
Участват актьорите от театър „Вилекула“ – Елиза Илиева, Момчил Михайлов, Златина Йорданова, Янко Стоянов, Явор Зехиров, Мая Гелева, Нели Славова, Краси Кирчев.
Цени на билетите: 8, 10 и 12 лв.
Повече за Благуните вижте на www.blagunite.com

Безплатен Пролетен Детски концерт
2019-04-14 11:00 - 13:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
На 14 април в Зала 1 на Фестивалния комплекс Госпожа Виола и нейните талантливи приятели от НУИ „Добри Христов“ ще разказват музикални приказки за сезона на цветята и радостта.
Наближаващия пъстър празник Цветница е вдъхновението за поредния безплатен детски концерт от цикъла „Приказките на Госпожа Виола“, част от съпътстващата програма на Международния музикален фестивал „Варненско лято“ 2019. Огромният интерес на малчугани и родители вече превърна Зала 1 на Фестивалния и конгресен център в любимо място за тези неделни детски концерти, новият забавен спектакъл на 14 април също ще бъде там.
„Нека да празнуваме пролетта с музика, вдъхновена от красотата на този сезон!“ – кани своите многобройни приятели Руми Петрова – Госпожа Виола – любимата водеща на малките таланти на Варна. Тя разкрива за най-любознателните имената на няколко от великите композитори, чиито шедьоври ще прозвучат в програмата на концерта: „Антонио Вивалди е запечатал възхищението си от пролетта в една от най-известните музикални теми в „Годишните времена“. Австрийският крал на валса – Йохан Щраус, създава един от най-любимите валсове на публиката, „Пролетни гласове“, за да изрази радостта от настъпването на пролетта. Ще прозвучи и Бетовеновата „Ода на радостта“, наред с музика от Хендел, Росини, Бизе.“ Но това не е всичко, настроение ще внесат и съвременни музикални моменти – ще чуем дори хит на АББА, а все по-популярният роден български фолклор ще радва с неравноделни ритми.
На сцената ще бъдат аплодираните от деца и родители млади музиканти от Младежкия симфоничен оркестър Варна с диригент обичания маестро Страцимир Павлов. Ще видим певческите и танцови номера на солисти певци и балетисти от Националното училище по изкуствата „Добри Христов“. Ансамбъл „Виолино“ са редовни гости на тези концерти, този път те ще изпълнят мега хита на АББА „Mamma Mia!“. А Госпожа Виола ще запознае публиката и със своята електрическа виола. Редовните посетители на детските концерти от програмата „Варненско лято за деца“ вече знаят, че мъниците, които слушат концерта от музикалните килимчета, ще могат да участват активно в действието на сцената и дори да дирижират симфоничния оркестър.
Запазете си датата 14 април, неделя, Зала 1 на ФКЦ, започваме точно в 11:00! Вход свободен!
#детски
#безплатно
#концерт
#ВарненскоЛято
Международен музикален фестивал “Варненско лято”/ Varna Summer Music Fest

Варненски карнавал 2019
2019-04-13 12:00 - 20:00 (Europe/Sofia) | Вход Морска Градина, Вход на морска градина, Varna, Primorski, 9002, Bulgaria
Началото на събитието е на 13.04.2019 г., в 12 ч. на пл. „Антон Новак”, с представяне на маски и костюми в конкурсната програма от състави и индивидуални изпълнители. На входа на Морската градина от 14:00 ч. гостуващите кукерски и сурвакарски групи ще изпълнят характерни ритуали от празничната маскарадна обредност. В 16:00 ч. ще започне празничен концерт, с участието на Стенли и новата му група, Теди Генев, Блаже Богев от Македония и фолклорен ансамбъл „Варна”. На финала ще бъдат наградени победителите в конкурсната програма и специалните гости. Изложба-базар на майстори-занаятчии от цяла България по традиция ще бъде част от съпътстващата програма в часовете от 10:00 ч. до 20:00 ч. на пл. „Антон Новак”.

Предаване на капачки пред Катедралата в град Варна! 13.04.19
2019-04-13 09:00 - 16:00 (Europe/Sofia) | Катедрален храм-паметник „Успение Богородично“, пл.Св.Св.Кирил и Методий №1, Varna, 9000, Bulgaria
Благотворителна кампания Аз Вярвам и Помагам с разрешение на Община Варна организира за пореден път най-голямото събиране на пластмасови капачки под наслов „Празник на рециклирането „Аз Вярвам и Помагам 2““!
Събитието ще се проведе на 13.04.2019г. (Събота)
от 09:00ч. до 16:00ч. Катедрален храм-паметник „Успение Богородично“ гр.Варна!
Всеки ще може да донесе своите капачки в торби или чували и заедно с това да се забавляваме с новите изненади, които сме приготвили за всеки от Вас! 🙂
Очакваме всеки от Вас да ни подкрепи и заедно да съберем отново огромно количество пластмасови капачки които да предадем за рециклиране, а със събраните средства да закупим поредните животоспасяващи медицински апарати в помощ на специалистите в АГ болница „Проф. д-р Димитър Стаматов „Варна и МБАЛ „Св. Анна“ Варна в спасяването на човешки животи!
Продължаваме обединени!

Математическо състезание "Малкият принц"
2019-04-13 09:00 - 14:00 (Europe/Sofia) | Малкият принц, ул. Васил Друмев 73, Варна, 9000, Bulgaria
Тринадесетото поред издание ще се проведе на 13 април, събота, за деца от подготвителни групи/класове и ученици І – ІV клас за учебната 2018-2019 година. Математическото предизвикателство се провежда под егидата на РУО-Варна и ВВМУ „Н.Й. Вапцаров”

ВЕЛИКДЕНСКА МУЗИКАЛНА РАБОТИЛНИЦА ЗА ДЕЦА (3-4 г) И РОДИТЕЛИ
2019-04-12 10:15 - 12:15 (Europe/Sofia) | Детската къща, ул. Георги Раковски 32, Варна, 9000, Bulgaria
ВЕЛИКДЕНСКА МУЗИКАЛНА РАБОТИЛНИЦА ЗА ДЕЦА (3-4 г) И РОДИТЕЛИ
с Веси Люпке (Асоциация Орф-Шулверк)
Музикалната работилница ще се проведе в две групи:
Неделя, 14.4. – 10:15-11:00ч и 11:30-12:15ч
САМО С ПРЕДВАРИТЕЛНО ЗАПИСВАНЕ на https://goo.gl/forms/Xj5j7qeGENKwpY792
ЦЕНА: 15лв (дете + родител) / 20лв (родител + 2 деца)
При изчерпване на местата в една от групите (12 деца), записването Ви може да бъде пренасочено за другия възможен час. В този случай, ще се свържем с Вас на посочения имейл.
Весела Люпке-Вълкова е музикален педагог, който от 13 години активно работи с креативната педагогическа концепция “Орф-Шулверк“ на немския композитор Карл Орф. Председател е на Българска асоциация Орф-Шулверк, чиято основна цел е разпространението на тази концепция в България. Автор е на редица публикации в сферата на музикалното образование. Обича да свири на цигулка, пиано, блокфлейта, да разказва музикални приказки за малки и големи, да пътешества насам-натам и… много да се смее и забавлява!
За работилницата молим да носите пантофи/дебели чорапи (и за родителите) и бутилка с вода (при нужда).

Премиера на пиесата "Питър Пан" в ИУ-Варна
2019-04-12 08:00 - 17:00 (Europe/Sofia) | ИУ Варна, бул. Княз Борис I 77, Варна, 9000
17.04.2019 г., 18.00 ч., Аула
Младежки театър „Арлекин“ представя пиесата „Питър Пан“ на Джеймс Матю Бари.
Мултимедия: Ани Георгиева, Лидия Павлова
Хореография: Болеслава Тенева, Галя Тотева
Сценография и костюми: Адриана Дянкова, Таня Гунчева, Юлияна Георгиева
Сценичен бой: Слави Стоянов
Постановка: Таня Гунчева
Елате в чудния свят на Питър Пан – момчето от приказната страна Невърленд, което отказва да порасне. То кръстосва шпага с пиратите на злия капитан Хук, изживява лудата тръпка от летенето и магията на първата целувка.

"Големи и малки семейни истории" - ученически конкурс
2019-04-11 08:00 - 2019-05-20 17:00 (Europe/Sofia) | Варна Лит, Варна, Варна, 9000, Bulgaria
Международен литературен фестивал „Варна Лит 2019“ с ново предизвикателство към учениците на Варна!
ЛИТЕРАТУРЕН КОНКУРС
“ГОЛЕМИ И МАЛКИ СЕМЕЙНИ ИСТОРИИ“
Имате прадядо – герой от войната, прочут спортист или обичан учител? Родът ви се слави с баба – оперна певица, смела акушерка или всеотдайна многодетна майка? Вашите предци са участници в големи исторически събития?
Разкажете своята най-интересна семейна история!
Някъде в спомените на вашите баби и дядовци живеят неоткрити герои – близки и далечни роднини с вълнуваща съдба. Кои са те? Какво са направили и какви са били – обикновени хора, проявили решителност във важен момент или харизматични личности, следвани от другите?
Всеки стар албум крие необикновена малка история – част пъзела на голямата българска и световна история. Открийте я, дайте й живот в разказ, есе, стихотворение, а защо не и в песен?!
Изпратете я до 20 май на contest@varnalit.com със заглавие „Големи и малки семейни истории“.
Най-вълнуващите истории ще бъдат прочетени пред публика от любими актьори, музиканти и журналисти в края на месец май в Градска художествена галерия „Борис Георгиев“във Варна. Събитието ще бъде отразено в медийното пространство на цяла България. Авторите на селектираните творби ще получат специални подаръци и възможност за участие в работилница по творческо писанес популярен автор!
Събирането на семейни истории да започне сега!
Журито няма търпение да ги прочете!
Очакваме Ви на „Варна Лит 2019“ от 29 май до 1 юни!

Благотворителен концерт
2019-04-07 18:00 - 19:30 (Europe/Sofia) | Държавна Опера Варна, пл. Независимост 1, Варна, 9000, Bulgaria
Интеракт клуб Варна, съвместно с Асоциация „Да съхраним жената“, организира своя ежегоден благотворителен концерт. Със събитието тази година имаме за цел да съберем средства, с които да подпомогнем първия във Варна център за рехабилитация и интеграция на деца с аутизъм.
Аутизмът е разстройство на социалното развитие, което засяга развитието на мозъка, а от там и поведението на човек. Центърът има дълъг списък от нужди, сред които са мебели и апаратура, с които да може да функционира възможно най-качествено. В нашия град доскоро нямаше институция с цел рехабилитиране и интегриране на хората с аутизъм в обществото. Съществуват дневни центрове, чиито служители правят всичко по силите си, но това не е достатъчно. С изграждането на учреждението всяко дете ще получи в пъти повече внимание и ще има възможността да получи необходимата грижа за да живее пълноценно своя живот.
До момента центърът има много дарители, сред които са и нашите приятели от Ротаракт клуб Варна, които осигуриха нови климатици в помещенията в края на миналата година.
Водещ на концерта тази година е Веселин Долмов – Арсен; изпълнители – местни таланти в областта на музиката, модерния балет, театралното изкуство, фолклора и други. Събитието ще се проведе на 07.04 на Основна сцена на Драматичен театър „Стоян Бъчваров“ (Операта) от 18:00 часа. Начални цени – 6, 7 и 8 лева.
Асоциация “Да съхраним жената” е създадена през 1997г. като организация с нестопанска цел в обществена полза. Асоциацията е член на Обществения съвет за социална рехабилитация и интеграция, в който участват НПО, работещи в подкрепа на хората с увреждания и техните семейства. За 18 години „Да съхраним жената“ е изградила центрове за възрастни хора, рехабилитация и превенция, общества за предприемачи и други. За повече информация посетете woman-bg.bg
Интеракт е програма на Ротари за младежи на възраст от 14 до 18 години, създадена с цел насърчаване на лидерски и личностни качества у млади хора, които чрез извършваната си хуманитарна дейност да бъдат полезни за обществото. Ако гореспоменатото се отнася и за Вас и искате да опитате нещо ново, заповядайте на наша среща всяка неделя от 17:00 часа в Стопанската камара на булевард „Съборни“ 22 (до Стоматологията).
Интеракт Варна ви предизвиква да промените светогледа си. Предизвикваме Ви следващия път когато видите на улицата дете с аутизъм да не извъртате глава на другата страна. Усмихнете му се, бъдете мили, покажете разбиране и доброта. Нека всички заедно осигурим една по-приятна среда за всички хора, които се отличават с даден здравословен проблем, защото те с нищо не са по-различни от нас!
Очакваме Ви на 07.04 на Основна сцена на Драматичен театър „Стоян Бъчваров“ Варна от 18:00 часа.
Ако сте от друг град или нямате възможност да присъствате на концерта, но все пак искате да подпомогнете нашата кауза, това е банковата сметка, на която можете да направите Вашето дарение :
Банка ДСК
IBAN: [REDACTED]
BIC: STSABGSF
Получател: Асоциация „Да съхраним жената“- Варна

Театър в куфар: Пинокио по Карло Колоди
2019-04-07 11:00 - 12:00 (Europe/Sofia) | The Social Teahouse, ул. Преслав 53, Varna, 9000, Bulgaria
Чудната история за стария майстор-дърводелец, който в самотата си създава дървена кукла. Нарича я Пинокио. Какво обаче съживява безжизнената дървена кукла и я въвлича в поредица от приключения, провокиращи най-добрите и качества…..това ще ни разкажат героите от „Театър в куфар“.
Тази неделя, 7 април от 11.00 ч, на втория етаж, малко под покрива на Социалната чайна
За деца от 3 до 7 години
Вход:
Дете с родител 20 лв.
Самостоятелно дете 15 лв
Театърът завършва с малка работилничка за деца. За да можем да предвидим материали за всички деца, моля направете предварително записване на email: info@thesocialteahouse.bg, със заглавие #THEATER
Местата са ограничени, забавлението не е 🙂

Безплатен демо урок-игра на английски език за мъничета
2019-04-07 10:00 - 12:00 (Europe/Sofia) | Master School of English Plus, ул. Георги Живков 57, Varna, 9000, Bulgaria
🔜Искате ли вашето дете 🚀да получи силен старт в изучаването на английски език?
Запишете се за безплатен ДЕМО урок по английски език.
Запознайте се с методиката, по която започват обучението в училище децата във Великобритания.
Английски език без чинове, ⚡️с преживяване или просто …учене чрез игра. 💥Преценете сами!
ЗА КОГО е ПОДХОДЯЩО ЗАНЯТИЕТО?
Доведете вашето дете, ако искате то да развие своите заложби по креативен начин, превръщайки ученето на чужди езици в свое хоби.
КОГА?
📆 07.04.2019 за деца на 3 и 4г.
🕟10.00
📆 07.04.2019 за деца на 5 и 6г.
🕟11.00
📍 ул. Оборище 13A, етаж 2 / сградата на Висшето училище по мениджмънт, гр. Варна/.

Демо урок по програмиране с MindHub
2019-04-07 10:00 - 10:50 (Europe/Sofia) | Академия на знанието, ул.Народни будители 1, Varna, Asparuhovo, 9000
Заповядайте неделно да Ви покажем възможности за учене чрез забавление за Вашите деца! За първи път, напълно БЕЗПЛАТНО🙋‍♀️
MindHub – първият иновативен клуб по програмиране за деца на възраст между 6 и 11 години в България и Учебен център „Академия на знанието“ – единственият такъв в кв. Аспарухово – ви канят на 7 април (неделя) от 10:00 часа на демо урок, за да се запознаем и впуснем заедно в страхотно приключение в света на програмирането! 👩‍💻
Ние целим да:
☑️ насочим интереса на децата към технологиите в полезна насока
☑️ им дадем безценни дигитални умения, които ще им помогнат в професиите на бъдещето
☑️ развием тяхното логическо и аналитично мислене, необходими за успеха във всяка една област.
На това събитие децата ще имат възможност да направят първите си стъпки в програмирането. Очакват ги вълнуващи мисии с роботи 🤖 и много изненади!

Съботно четене - Джуманджи
2019-04-06 16:30 - 17:30 (Europe/Sofia) | Pibooks, ул. Бдин 1, Varna, 9000, Bulgaria
Започнете ли веднъж да играете на Джуманджи, няма да можете да спрете…

Зелена Ваканция - твоето пролетно приключение е тук!
2019-04-01 08:00 - 2019-04-05 18:30 (Europe/Sofia) | Детски център „Мама и Аз’, ул. Димитър Икономов 36, Varna, 9000, Bulgaria
Зелена Ваканция – твоето пролетно приключение е тук!
Приятели, в периода на пролетната ваканция 👉 1-5 април се събираме за едно истински вълнуващо приключение. Добре дошли са всички деца на възраст между 6 и 10 г., които:
📌 не се страхуват да се втурнат в различни предизвикателства с всички сили,
📌 са любопитни и се стремят да научават нови неща;
📌 са готови да премерят знания в различни образователни викторини;
📌 са готови да покажат своята креативност и въображение.
Програмата ни е пъстроцветна, така че ще има за всекиго по нещо.
🚩Такси са участие 🚩:
5 дни – 140 лева;
4 дни – 120 лева;
3 дни – 95 лева;
2 дни – 66 лева;
1 ден – 35 лева.
❗ Краен срок за записване – 2⃣8⃣ март или до запълване на местата.
✍️ За информация и записвания ➡️ 📞 0889 292 556.

Куклен театър "Градинката на Пухчо"
2019-03-31 17:00 - 18:00 (Europe/Sofia) | Делта Планет Варна, бул. Сливница 185, Varna, 9000, Bulgaria
Вера Стойкова – сценарий и режисура
Адриана Добрева – сценография и кукли
Иван Кръстев – композитор и музикален педагог
Участват: Елица Данаилова, Мария Томова, Иван Шумаров, Борис Коев

Детска работилница - рисуване върху керамика
2019-03-31 11:00 - 12:30 (Europe/Sofia) | Работилница за вдъхновение / Inspiration workshop, ул. Дебър 32, Varna, 9000, Bulgaria
Отвън зелено, вътре червено. Що е?👉 Динени саксийки! Това е темата на работилничката ни за малки творци. 🍉🍉🍉
Как? За да запазиш място, ни пиши лично съобщение или се обади на 0889 351 931 (при група под 3 деца събитието ще се премести за следваща дата)📞📫
Колко? 12 лв/дете
Какво? Шарени идеи, всички необходими материали, както и малка изненада, която може да лети.✈
Кога? 31.03.2019 (неделя), от 11:00 ч. до 12:30 ч.
Къде? Работилница за вдъхновение, ул. „Дебър“ 32, кв. „Гръцка махала“, гр. Варна
*Събитието е подходящо за деца над 5 години.
* Снимката е с илюстративен характер.

Интерактивен куклен театър "Трите феи"
2019-03-31 11:00 - 12:00 (Europe/Sofia) | Делта Планет Варна, бул. Сливница 185, Varna, 9000, Bulgaria
Трите Феи предлагат на децата вълнуващо приключение. 🧚 Те ще ги поведат на пътешествие в Страната на цветята. 🌷На крилете на вълшебството ще се понесем в необятния свят на семенцата, луковичките и коренчетата, ще помагаме в засаждането им и ще станем свидетели на чудото на растежа! 🌱 Заедно с Капчо, Пъстроцвета и Слънчева – помощниците на Феите, ще се опитваме да познаем какво цвете ще цъфне или какъв цвят ще бъде. ☀️
Истински чудеса в градинката на Феите! 💐
Как се наричат трите Феи? Ще разберете сами, ако сте готови за пътешествие! Как ще пътуваме? С песен, разбира се! 💖🎶
Сценарий и режисура Вера Стойкова
Сценография и кукли Адриана Добрева
Композитор и музикален педагог Иван Кръстев
Асистент режисьор Евгения Василева
В ролите: Евгения Василева, Елица Данаилова, Мария Томова

Зодиакален медальон - детска работилница
2019-03-31 10:00 - 12:30 (Europe/Sofia) | Чудните неща, ул. Солун 20, Varna, 9000, Bulgaria
Разположението на небесните светила в деня и часа на раждане на даден човек, се нарича зодиакален хороскоп. На базата на хороскопите, астролозите правят предвиждания за съдбата на дадения индивид. Обикновено обаче под хороскоп се разбират наборът от тълкувания, които астролозите дават на разположението на небесните светила.
Вярваме или не, всеки от нас иска да разбере нещо за своята зодия.
Тази неделя с децата ще направим симпатични зодиакални медальони. Всяко дете ще има възможност да изработи по 2 -3 медальона – един за себе си и друг за любим човек.
Заниманието е подходящо за деца на/над 6 год.
Продължителност 10:00 – 12:30 часа.
Максимален брой участници 6 дечица.
Цена: 15 лв. , за членове на едно семейство цената е 12 лв. за дете.
В цената са включени всички материали.
Местата са ограничени! Участието е с предварително записване.
При интерес, моля позвънете на телефон 0877446823 или заповядайте на място в магазина на ул Солун 20.

Съботно четене - Мечокът и пианото
2019-03-30 17:00 - 18:00 (Europe/Sofia) | Pibooks, ул. Бдин 1, Varna, 9000, Bulgaria
За изкуството, за отдадеността, за мечтите, за успеха и за приятелите, при които винаги можеш да се върнеш

Детска работилница за глинена чиния "Ябълка"
2019-03-30 16:00 - 17:30 (Europe/Sofia) | Работилница за вдъхновение / Inspiration workshop, ул. Дебър 32, Varna, 9000, Bulgaria
Детска работилница за глинена чиния „Ябълка“
Тази събота с малките творци ще си изработим декоративни глинени чинийки под формата на ябълка. 🍎👫 Сорт „Златни Чудотворни“.🎨
Как? За да запазиш място, трябва да ни пишеш лично съобщение или да се обадиш на 0889 351 931 (при група под 5 деца събитието ще се премести за следваща дата)
Колко? 12 лв/дете
Какво? Цветни идеи, всички необходими материали, както и малка изненада, която може да лети. ✈
Кога? 30.03.2019 (събота), от 16:00 ч. до 17:30 ч.
Къде? ул. Дебър 32, кв. „Гръцка махала“, гр. Варна
*Снимката е с илюстративен характер.
** Събитието е подходящо за деца над 5г. По-малките участници могат да се включат с придружител.

Красотворилница с Бойка Родопска на Фермерски Пазар Варна
2019-03-30 12:00 - 14:00 (Europe/Sofia) | Мол Варна ЕАД, Бул. Владислав Варненчик 186, Варна, 9009
,,Лаленце се люлее ,то не било лаленце най е било детенце“ 🙂 Хайде приятели да красотворим цветя като пролетта на Фермерски Пазар Варна в Мол Варна ЕАД, ниво -2. Тази събота ще се срещнем отново с мен Бойка Родопска, и ще си направим лаленца .Техниката е иглонабиване ( сухо плъстене ), а материала мека пухкава вълна и градинска тел .
Ще се радвам да поработим заедно! 🙂
Цената е 5 лв (за материали)
Заповядайте! 🙂

Маргаритка и Приказки Без Край Варна! Delta Planet Mall!
2019-03-30 11:00 - 12:30 (Europe/Sofia) | Делта Планет Варна, бул. Сливница 185, Varna, 9000, Bulgaria
Елате на Куклено Мъпет Шоу и Караоке за децата с Маргаритка и Приказки без край! ВАРНА 30-ти март, Mall Delta Planet Varna, точно в 11:00! ВХОД СВОБОДЕН!
Главни участници в шоуто са любимите на децата Биби, Мими, Бухалче и Маргаритка. Четиримата са истински звезди в света на най-малките и те ще разкажат на живо и с видео за най-важните навици в живота на децата, ще забавляваме, ще се смеем, ще се учим и всички ще попеем на най-обичаното “Караоке на Маргаритка”!
По време на кукленото шоу, в реални, забавни и смешни ситуации героите учат децата “Защо е толкова важно да си мием ръцете и зъбите?”, “Какво означва да се наспим и нахраним добре?”, “За какво са якето и ръкавиците през зимата?”, “Защо трябва да се носи шапка на слънце през лятото?”, “Какво означава да уважаваме околните?”.
Всички заедно ще пеем най-любимите български детски песни, ще танцуваме, ще се забавляваме и ще произвеждаме много, много усмивки.
Водещи на шоуто са Тоци и Олег, двама приятели които знаят езика на децата и всеки път ги правят истински щастливи. Ще има и подаръци за всички от сърце! Не пропускайте да сте наши гости, ние знаем добре как да усмихнем вашата сутрин и да дадем най-хубавото настроение за почивните дни! Ние ще сме в Delta Planet Varna за вас и ще очакваме смелите ви и искрени изпълнения на най-любимите български детски песнички 🙂
Национално турне “Мъпет шоуто на Маргаритка и Приказки без край”
30 март – Delta Planet Varna
